*****

ΚΑΝΟΝΙΣΜΟΣ (ΕΟΚ) αριθ. 2121/89 ΤΗΣ ΕΠΙΤΡΟΠΗΣ

της 14ης Ιουλίου 1989

που καθορίζει τα κράτη μέλη στα οποία πραγματοποιούνται οι διαφημιστικές εκστρατείες υπέρ της καταναλώσεως χυμού σταφυλής κατά την περίοδο 1988/89

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 46 παράγραφος 5 και το άρθρο 81,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4),

τον κανονισμό (ΕΟΚ) αριθ. 1678/85 του Συμβουλίου της 11ης Ιουνίου 1985 περί του καθορισμού των τιμών συναλλάγματος που πρέπει να εφαρμοστούν στο γεωργικό τομέα (5), όπως τροποποιήθηκε τελευταία από τον κανονισμό (ΕΟΚ) αριθ. 2099/89 (6),

Εκτιμώντας:

ότι ο κανονισμός (ΕΟΚ) αριθ. 3461/85 της Επιτροπής της 9ης Δεκεμβρίου 1985 σχετικά με την οργάνωση διαφημιστικών εκστρατειών για την προώθηση της κατανάλωσης χυμού σταφυλής (7), όπως τροποποιήθηκε τελευταία από τον κανονισμό (ΕΟΚ) αριθ. 2106/89 (8), προβλέπει στο άρθρο 1 παράγραφος 2 ότι, για κάθε περίοδο, καθορίζονται τα κράτη μέλη στα οποία πραγματοποιούνται οι διαφημιστικές εκστρατείες και το συνολικό ποσό που προορίζεται για τη χρηματοδότηση αυτών των διαφημιστικών εκστρατειών σε καθένα από τα εν λόγω κράτη μέλη·

ότι ο κανονισμός (ΕΟΚ) αριθ. 2641/88 της Επιτροπής περί λεπτομερειών εφαρμογής του καθεστώτος ενίσχυσης στη χρησιμοποίηση σταφυλών, γλεύκους σταφυλής και συμπυκνωμένου γλεύκου σταφυλής για την παραγωγή χυμού σταφυλής καθώς και περί καθορισμού των ποσών της ενίσχυσης για την αμπελουργική περίοδο 1988/89 (9), καθόρισε, στο άρθρο 4 παράγραφος 2, το μέρος της ενισχύσεως που προορίζεται για τη χρηματοδότηση της διαφημιστικής εκστρατείας σε 35 %·

ότι το διαθέσιμο ποσό για τη χρηματοδότηση αυτή εξαρτάται από τις ποσότητες των προϊόντων για τα οποία χορηγείται ενίσχυση· ότι οι προϋπολογισμοί που εγκρίθηκαν για τη χρηματοδότηση των εκστρατειών προωθήσεως το 1985/86, 1986/87 και 1987/88 αποδείχθηκε πολύ χαμηλό από ποσό περίπου 700 000 Ecu·

ότι το διαθέσιμο ποσό για τη χρηματοδότηση του μέτρου βάσει της περιόδου εμπορείας 1988/89, υπολογίζεται σε 4 300 000 Ecu· ότι κατά τον τρόπο αυτό, το συνολικό δια θέσιμο ποσό για κατά περίοδο εμπορίας 1988/89 ανέρχεται σε 5 000 000 Ecu·

ότι το ποσό που εγκρίνεται δεν επιτρέπει την ανάληψη αποτελεσματικών διαφημιστικών εκστρατειών σε όλη την Κοινότητα· ότι, ως εκ τούτου, είναι σκόπιμο να συνεχιστεί η διεξαγωγή διαφημιστικών εκστρατειών στα κράτη μέλη στα οποία πραγματοποιήθηκαν παρόμοιες εκστρατείες κατά τη διάρκεια της προηγούμενης περιόδου εμπορίας· ότι, επιπλέον, για να καταστεί δυνατόν να αρχίσει μια ενέργεια αυτού του τύπου, ενόψει της αυξήσεως της κατανάλωσης χυμού σταφυλιών στο Βέλγιο και στις Κάτω Χώρες που έκαναν αίτηση, είναι σκόπιμο να χορηγηθεί σ' αυτά τα κράτη μέλη ποσό για να αρχίσει μια τέτοια ενέργεια προώθησης· ότι, εξάλλου, πρέπει να περιοριστούν στην Ισπανία οι χρηματοδοτούμενες από τον προϋπολογισμό που λαμβάνεται υπόψη για το εν λόγω κράτος μέλος εκστρατείες, λόγω των περιορισμένων δυαντοτήτων, να διαθέσει το εν λόγω προϊόν σε αγορές άλλες εκτός από τη δική του·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1988/89, οι διαφημιστικές εκστρατείες για την προώθηση της κατανάλωσης χυμού σταφυλής που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3461/85 πραγματοποιούνται στη Γερμανία, στη Γαλλία, στην Ιταλία, στην Ισπανία, στο Βέλγιο και στις Κάτω Χώρες.

Το συνολικό ποσό που προορίζεται για τη χρηματοδότηση αυτής της εκστρατείας είναι:

- 1 564 000 Ecu στη Γερμανία,

- 1 360 000 Ecu στη Γαλλία,

- 790 000 Ecu στην Ιταλία,

- 1 050 000 Ecu στην Ισπανία,

- 118 000 Ecu στο Βέλγιο,

- 118 000 Ecu στις Κάτω Χώρες.

2. Η μετατροπή σε εθνικό νόμισμα των ποσών που αναφέρονται στην παράγραφο 1 πραγματοποιείται με τη βοήθεια των αντιπροσωπευτικών συντελεστών που ισχύουν στον τομέα του οίνου την 1η Σεπτεμβρίου 1988.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Ιουλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 128 της 11. 5. 1989, σ. 31.

(3) ΕΕ αριθ. L 164 της 24. 6. 1985, σ. 1.

(4) ΕΕ αριθ. L 153 της 13. 6. 1987, σ. 1.

(5) ΕΕ αριθ. L 164 της 24. 6. 1985, σ. 11.

(6) ΕΕ αριθ. L 201 της 14. 7. 1989, σ. 8.

(7) ΕΕ αριθ. L 332 της 10. 12. 1985, σ. 22.

(8) ΕΕ αριθ. L 201 της 14. 7. 1989, σ. 20.

(9) ΕΕ αριθ. L 236 της 26. 8. 1988, σ. 25.